Tuleň obyčajný

Tuleň obyčajný (zriedkavo neformálne prístavný tuleň;  ) je najrozšírenejší plutvonožec, žijúci v miernom arktickom pobreží Severnej pologule. Najrozšírenejšie druhy plutvonožcov sa vyskytujú v pobrežných vodách severného Atlantického oceánu, Tichého oceánu, Baltského a Severného mora. 

Tulene sú sfarbením hnedé, strieborne-biele, hnedasté alebo sivé s výraznými nozdrami tvaru V. Dospelý jedinec môže dosiahnuť dĺžku 1,90 metra a hmotnosť až 170kg. Vrstva podkožného tuku mu pomáha udržiavať telesnú teplotu. Samice sa dožívajú dlhšieho veku ako samce (30-35 vs. 20-25 rokov). Tulene zvyčajne oddychujú na skalnatých miestach (ale môžu použiť aj ľad alebo piesok), ak sú chránené pred poveternostnými podmienkami a predátormi. Samci môžu bojovať medzi sebou vo vode aj na súši. Samici sa po deviatich mesiacoch tehotenstva narodí jedno mláďa o ktoré sa stará sama. Tulenie mláďa môže vážiť 16kg a sú schopné plávať a potápať sa niekoľko hodín po narodení. Vďaka výživnému mlieku ich samica odstaví od mlieka po 4 až 6 týždňoch.      

Celosvetová populácia sa odhaduje na 315 - 500 tisíc, ale niektoré poddruhy môžu byť ohrozené Lowry, L. 2016. Phoca vitulina. The IUCN Red List of Threatened Species 2016: e.T17013A45229114. https://dx.doi.org/10.2305/IUCN.UK.2016-1.RLTS.T17013A45229114.en. Retrieved on 01 May 2020.

 Taxonómia 
Prvý raz ho v roku 1758 opísal švédsky botanik a zoológ Carl Linné. Tuleň obyčajný má veľa poddruhov. P. vitulina concolor je jeden z piatich poddruhov tuleňa obyčajného, ktorý opísal James Ellsworth De Kay. Ďalším poddruhom je Phoca vitulina mellonae, ktorý opísal Doutt. 

 Rozšírenie 
Tuleň obyčajný obýva pobrežie severného Atlantiku a severného Pacifiku. Jeho globálna populácia má zhruba 400 – 500 tisíc jedincov. Na súši sa plazí po bruchu.

 Opis 
Váži 55 – . Je dlhý 1,4 – . Pod veľkými očami sú tesne pri sebe postavené nozdry v tvare písmena V. Farba tela je variabilná, väčšinou tmavohnedá alebo svetlo sivohnedá s malými škvrnami. Tuleň obyčajný je oportunistický druh a môže tiež spôsobovať problémy v oblastiach rybolovu. Jeho hlavnou potravou sú slede, hlaváče, šťukozubce a tresky, ktoré loví pri ponoroch trvajúcich 3 – 5 minút.

 Poddruhy 
Druh sa delí na päť poddruhovhttp://www.iucnredlist.org/search/details.php/17013/summ:
 Phoca vitulina ssp. richardii
 Phoca vitulina ssp. concolor
 Phoca vitulina ssp. mellonae
 Phoca vitulina ssp. stejnegeri
 Phoca vitulina ssp. vitulina

 Chov v zoo 
Na Slovensku sa chovu tuleňov od roku 2007 ako jediná venuje  Zoologická záhrada Košicehttps://cestovanie.sme.sk/c/3059226/kosicka-zoo-ma-ako-jedina-na-slovensku-tulene-ziskala-ich-z-chomutova.html. Aktuálne (od. r.2016) zoo chová tuleňov obyčajných (v minulosti tu chovali tulene sivé).

 Referencie 

 Iné projekty 

 Externé odkazy 
 Tuleň obyčajný na Biolibe

 Zdroj 

Kategória:Tuleňovité
Kategória:Najmenej ohrozené druhy